[image: C:\Users\User\Desktop\images.jpg]
МОНГОЛ ШИЛТГЭЭН  ХУВЬЦААТ КОМПАНИЙН
ХУВЬЦАА ЭЗЭМШИГЧДИЙН ХУРЛЫН ТЭМДЭГЛЭЛ 

____оны__ сарын__өдөр                                    Дугаар___		                 Улаанбаатар хот

“Монгол шилтгээн” ХК-ийн 2018 оны хувьцаа эзэмшигчдийн ээлжит хурал  2019 оны 04 дүгээр сарын 30-ны өдрийн 10 цагаас Чингэлтэй дүүрэг, 2 дугаар хороо, Самбуугийн гудамж, “Орон зай” худалдааны төвийн 7 дугаар давхарт  болов. 
Хэлэлцсэн нь: 
Хуралд  Ч.Амарбаатар 3,323,000 ширхэг хувьцааны саналаар /өөрийн биеэр/
А. Чулуун 155 ширхэг хувьцааны саналаар /Өөрийн биеэр/
Н. Дуламжав 5 ширхэг хувьцааны саналаар / Өөрийн биеэр/
М. Тайванхүү 2 ширхэг хувьцааны саналаар /Өөрийн биеэр/
С. Уранчимэг  /Өөрийн биеэр/
Ж. Энхтунгалаг 15 ширхэг хувьцааны саналаар /Өөрийн биеэр/
“Би Ди Сек ҮЦК” ХК 273166 ширхэг хувьцааны саналаар /Төлөөлөл О.Амарсанаа/
Д. Анхбаяр 1 ширхэг хувьцааны саналаар /Өөрийн биеэр/
Ч. Болормаа 20 ширхэг хувьцааны саналаар /Өөрийн биеэр/
Г. Баттогтох 615,769 ширхэг хувьцааны саналаар /Төлөөлөл Б.Ундрах/
“Таван толгой транс” ХХК 3,532,125 хувьцааны саналаар                                         
/Төлөөлөл П. Мөнхчулуун/  нар оролцов. 
7,744,259 ширхэг хувьцаа буюу нийт гаргасан хувьцааны 77,4 хувийг эзэмшигчид хуралд оролцов.  
Хурлыг компанийн Төлөөлөн Удирдах Зөвлөлийн дарга Ч. Амарбаатар даргалав. 



Хэлэлцэх асуудлууд:  
1. Компанийн 2018 оны үйл ажиллагааны болон санхүүгийн тайлангийн талаарх ТУЗ-ийн   дүгнэлт;
1. Ногдол ашиг хуваарилахгүй байхаар шийдвэрлэсэн ТУЗ-ийн шийдвэр;
1. Компанийн Төлөөлөн Удирдах зөвлөлийн гишүүнийг сонгох;
1. Компанийн дүрэмд нэмэлт, өөрчлөлт оруулах;
1. Голомт банкинд төлөх 2,375,781,693 /Хоёр тэрбум гурван зуун далан таван сая долоон зуун наян нэгэн мянга зургаан зуун ерэн гурав/ төгрөгийн өр төлбөрийн танилцуулга;
Хурлын дарга: Тооллогын комисс хувьцаа эзэмшигчдийн хурлын ирцээ танилцуулъя. Хурлын ирц хүрсэн бол хурлаа эхэлье.
Тооллогын комиссын дарга О. Хөгжил хурлын ирцийг танилцуулан тооллогын комиссын тогтоолыг уншиж танилцуулав. 
Компанийн нийт саналын эрхтэй энгийн хувьцааны 7,744,259 ширхэг буюу                  77,44 хувийг эзэмшигчид хуралд оролцож байгааг хуралд оролцогчид болон хурлын даргад мэдээлснээр Компанийн тухай хуулийн 69 дүгээр зүйлийн                   69.1-т заасны дагуу хурлыг хүчин төгөлдөрт тооцож хурлыг эхлүүлэв. 
Сонссон нь :
Хурлын дарга хурлын дэгийг танилцуулав.
Хурлын дарга: Хурлын дэгийн дагуу компанийн 2018 оны үйл ажиллагааны болон санхүүгийн тайлангийн талаар санхүү эрхэлсэн захирал М.Ган-Эрдэнэ танилцуулна уу.
М. Ган-Эрдэнэ: 2018 оны зун маш их бороотой байсан ба тэр дундаа “Монгол Шилтгээн” цогцолборын гол орлого ордог долоо хоног бүрийн хагас, бүтэн сайн өдрүүдэд бороо орж байснаас үүдэн өдөр тутмын үйл ажиллагааны орлого тасалдаж, өгөгдсөн захиалгууд хүртэл буцаагдаж, буудлын өрөөнүүд, гэрүүд болон ресторан, гал тогоо, хурлын заалууд бүгд усанд автан бараг өдөр бүр таазны засвар, ханын цаас солих гэх мэт урсгал засварын ажилд хөрөнгө мөнгө, хүн хүчний зардал гаргах нөхцөл байдал үүсч байв.
Зун болгон үйл ажиллагаа эхлэхээс 1 сарын өмнө сантехникийн хөлдүү шугамууд болон эвдэрч, хэмхэрч, хууларч, чийг мөөгөнцөр үүсч, нурж унасан дотор болон гаднах хана тааз шалуудыг засах, солих, шинээр хийх, будах г.м. урсгал засварыг хийж байгаагаас маш их үргүй зардал гарч байна.
“Монгол Шилтгээн” цогцолборын хэрмэн дотор байгаа бүх байрууд  элэгдэлд орсон,  9 сар хөлдүү байсан нар тусдаггүй байрууд зуны 3 сардаа ч бүрэн гэсэхгүй, дотроо их хүйтэн, чийгтэй, мөөгөнцөртсөн, дээврүүдэд шувуу үүрлэсэн, ресторан, чулуун гэрүүд болон зарим байруудын гадна ханууд эхнээсээ нурж унасан байдалтай байна. 
Энэ бүхнийг засахад маш их хөрөнгө шаардлагатай байгаа боловч компанийн эзэмшлийн амралтын цогцолбор /1967 м. кв/ барилга, 36,000 /м. кв/ газрын хамт Голомт банкны барьцаанд, шийдвэр гүйцэтгэлийн ажиллагаа явагдах түвшинд байгаагаас шалтгаалан хөрөнгө оруулалтын асуудал шийдэгдэхэд хүндрэлтэй байгаа болно. 
Компанийн тайлан балансыг үзэхэд Голомт банкинд 2,3 тэрбум  гаруй төгрөгийн өглөгтэй. Мөн авлага дээр 2 тэрбум  гаруй төгрөг байна.  
Тэгэхээр энэ нь Ханбройн С.Отгонбаатартай холбоотой.  Компанийн хөрөнгийг барьцаалан авсан зээлийг “Монгол Фүүд” ХХК руу оруулсан байгаа юм. 
Анх 2004 онд зээл авсан байгаа юм. Тэгээд 2005 онд хувьцаат компани болсон байхын. Тэрнээс хойш 10-аад жил яг ийм байдалтай явж ирсэн байна. 
Энэ зуны хувьд том хөрөнгө оруулалт хийгдэхгүй. Амралтын байрнууд халаалтгүйгээс жил бүрийн 9 дүгээр сарын сүүл, 10 дугаар сард ихэнх хурим найрууд болдог үеэр хүйтэрч, амрагчид хүлээн авах боломжгүй болдог.
 Иймд амралтын гэрүүд болон рестораныг халаах халаалтыг авсаархан шийдэх боломжуудыг судлан хэрэгжүүлэх, ингэснээр хурим найр, их дээд сургууль, албан байгууллагуудын зугаалга, хүлээн авалтуудыг зохион байгуулж, орлогоо нэмэгдүүлэх;
Цогцолборын талбай, байр, гэрүүдийг зөвхөн шоу наадам зохион байгуулж байгаа байгууллагуудад түрээслүүлж орлого олохоос гадна өөрсдөө шинээр шоу зохион байгуулж орлогоо нэмэгдүүлэх
Хүнсний дэлгүүрийг ашиглалтанд оруулж ажиллуулах
Өрөөнүүдийг нар тусдаг болгох, агаар солилцох агааржуулагч хийх ажлыг эхнээс нь хийж гүйцэтгэх 
Ногоон байгууламж, зүлэгжүүлэлт, мод бутжуулах ажил хийж гүйцэтгэх ажлуудыг хийж гүйцэтгэх шаардлагатай гэж үзэж байгаа.      
Ч. Амарбаатар:  За баярлалаа. Цогцолбор өөрөө өвлийн зориулалттай баригдаагүй учир зуны зориулалтаар баригдсан байрыг өнөөгийн стандартад зориулаад юм хийнэ гэхэд боломжгүй зүйл. Жишээлбэл: Бохирын шугам 2 м-ээс гүнд байх ёстой. Гэтэл ерөөсөө 60-70 см-д байж байгаа. Мөн цэвдэгтэй газар. Тэгэхээр боломжгүй зүйл байгаа юм. Борооны усны зайлуулгыг нь бохиртой холбосноос бохирын усыг байнгын сорж байдаг. Өдөрт 2-3 удаа. Ер нь тооцооллын хувьд буруу хийсэн зүйл байхгүй юу. Маш их зүйл эвдэх шаардлагатай болж байгаа. Эвдэнэ гэхээр бас хайран санагдаад шийдэж болдоггүй. Тэгээд хөрөнгө маань биднийх биш .Голомт банкинд барьцаанд байж байгаа. Голомт банкны удирдлагуудтай танилууд найзууд учраас тодорхой хэмжээнд хойшлогдоод байж байна.  Тэгэхээр ирээдүй бол огт харагдахгүй байгаа. Хамгийн төвөгтэй нь үүсгэн байгуулагч С. Отгонбаатар компанийг өрөнд оруулчаад яваад өгсөн.  
Хурлаа хийхээс өмнө өр авлагын баталгаажуулалтыг хийх гээд  Акт  дээр                          С. Отгонбаатар, Мөнхбилэг нараар  гарын үсэг зууруулж чадахгүй байна.                        “Монгол Фүүд” ХХК-ийг Г. Мөнхбилэг хариуцаж байгаа. Бас гарын үсэг зуруулах гэхээр зурж өгөхгүй урж хаясан.  Өнөөгийн байдал яг ийм байна. Аудитын компанийн шаардлагын дагуу л бид авлаг, өглөгийг баталгаажулах гэсэн.    2018 оны 02 дугаар сарын 18-нд ТУЗ-ийн хурал хуралдсан. Энэ хурлаар тайлан тэнцлийн дүнг баталсан. 120 сая төгрөгний өр зээлийг төлсөн.  Компани алдагдалтай ажилласантай холбогдуулан 2018 онд ногдол ашиг хуваарилахгүй тухай шийдвэр гарсан. Монгол шилтгээн” ХК-ийн хувьцаа эзэмшигчдийн хурлын 2012 оны   04 дүгээр сарын 30-ны өдрийн 02 тоот тогтоолын хавсралтаар батлагдсан “Монгол шилтгээн” ХК-ийн дүрэмд оруулах нэмэлт өөрчлөлтийг та бүхэнд танилцуулъя. 
Компанийн дүрмийн 11.22-т: “ ... Төлөөлөн Удирдах Зөвлөлийн гишүүдийн бүрэн эрхийн хугацаа нь дараагийн ээлжит хурал хүртэл байна” гэснийг;
“...  Төлөөлөн Удирдах Зөвлөлийн гишүүний бүрэн эрхийн хугацаа 3 жил байна” гэж өөрчлөлт оруулах саналыг хэлэлцүүлье. 
Хурлаас хурлын хороонд гэхээр жил бүр гишүүдийг сонгох  ийм процедурын юм хийгээд яах вэ гэсэн санаа байгаа юм. 
ТУЗ-ийн гишүүнд  нэр дэвшигчдийг танилцуулъя.  
Хурлаар хэлэлцүүлэх асуудлуудыг танилцуулж дууслаа. Та бүхэн санал асуулт байвал хэлнэ үү. Тэгээд саналаа саналын хуудсаар, тооллогын комисст өгнө үү.  
       	 М. Тайванхүү: Өр зээл шийдэгдэхгүй бол хөрөнгө оруулаад ч нэмэргүйн байна. 
Ч. Амарбаатар: Миний хувьд Хувьцаа эзэмшигчдээс өмчиндөө анхаарал хандуулаач гэж хүсэж байна. Тэгэхээр хамтарч ажилламаар байна. 2018 онд амжилттай ажилласан. Бид энэ зун хурим найрын арга хэмжээ, бусад арга хэмжээнүүд авна.  Яг ресторан ажиллуулна гэвэл бид дийлэхгүй байна. Бид хуучин багтай ч ажиллаж үзсэн. Шинэ баг бүрдүүлээд ч ажиллаж үзсэн. Яг 9 сард хурим найрын цагаар манайх халаалтгүйгээс хаачаад байгаа. Би юм хийж чадахгүй байна. Газар нь  хөрөнгө нь барьцаанд байж байгаа. Би өр зээлийг төлөөд авчихлаа гэж бодоход би хувьцаа  эзэмшигч нараа яах вэ гэдэг асуудал байгаа. 
М. Тайванхүү: Бүх хувьцаагаа буцаагаад авчиж болно ш дээ. 
Ч. Амарбаатар: Тэгэх ямар хэрэгтэйн. Би доллар 1100 байх үед 1 сая доллараар хувьцааг нь авсан. Тэгэхээр нөгөө хувьцаат компани чинь хөрөнгөгүй болчих гээд. Тэгээд бид Монгол фүүдийг төлбөрөө төлөөч гэхээр хүлээн зөвшөөрхгүй байна. Бүтэн сарын хугацаанд Мөнхбилэг, Отгонбаатар нартай  учраа олох гээд болохгүй байна. 
М. Тайванхүү: Анх ямар ч судалгаа хийлгүйгээр худалдаад авсан юм байна ш дээ. 
Ч. Амарбаатар: Би мөрөөдөлдөө хөтлөгдөөд л авсан. Энэ бол цэвэр миний алдаа тэгэхдээ би алдаагаа үүрээд л явж байгаа.
М. Тайванхүү: Усан паркийн төсөл хэрэгжүүлэх гээд байгаа юу?
Ч. Амарбаатар: Миний хувьд хийх юм их байна. Даан ч энэ монголын төр мэргэжлийн хяналт, байгаль орчны байцаагч юу ч хийлгэхгүй байна.  Бид албан хүсэлт мэргэжлийн хяналт, байгаль орчны яаманд өгсөн. Хариу өгөөгүй. Хариу өгөх ч үгүй юм шиг байна. Голоо хамгаалж байна гэдэг нэрийн дор юу ч хийлгэхгүй байна. Тэгсэн мөртлөө алтаа ухаад бааж шээгээд явж байгаад нь юу ч хэлж чадахгүй.  Бид тэнд хиймэл нуур хийчээд мөнгө хийх гээд байгаа юм биш. Би хүнд угаасаа авлига өгдөггүй хүн . Тэгээд шийдвэр бүтэхгүй байна. Бид Голомт банкинд өрөндөө манай хувьцааг аваач гэдэг саналыг тавьсан. Авахгүй л гэж байгаа. Голомт банк хувьцаа эзэмшигч болж болий ш дээ. 
Б. Ундрах: Манайх 615, 769 ширхэг хувьцаа эзэмшдэг. Би ТУЗ-ийн гишүүнд нэрээ дэвшүүлмээр байна. 
М. Отгонбаатар: Нэр дэвшүүлэх санал хураах үед нэрээ дэвшүүлдэг. Одоо хурлаас нэр дэвшүүлэх боломжгүй байдаг.  
Б. Ундрах: Надад мэдээлэл байхгүй байлаа. 
М. Отгонбаатар: Хувь нийлүүлэгчдийн ээлжит хурал Санхүүгийн зохицуулах хорооны баталсан “Хувьцаат компанийн хувьцаа эзэмшигчдийн                                                                                                                                                       хурлын зар хүргэх журам”-ын дагуу явагдсан. Хувьцаа эзэмшигчийн хувьд өөрсдөө хариуцлагатай байх үүрэгтэй. 45 хоногоос доошгүй хоногийн өмнө нэр дэвших гэдэг хугацаагаа өөрсдөө барих хэрэгтэй.  
Ч. Амарбаатар: Заавал ТУЗ-ийн гишүүн гэхгүйгээр үйл ажиллагаанд идэвхтэй оролцооч гэж би хүсэж байна. Өөр ямар боломж байна. Судал. Чамайг оролцуулах туйлын хүсэл надад байна. Компанийг төлөөлөөд том хувьцаа эзэмшигч нарыг төлөөлөл гээд ТУЗ-д сонгогдсон хүмүүс хуралдаа ирдэггүй байхгүй юу. Өнөөдөр ганцхан манай Мөнхчулуун л ирсэн байна. Гагцхүү компанийн хууль, дүрмээрээ одоо нэр дэвших нь хязгаарлагдаад байна л даа. Бидэнд бол хэрэгтэй байна.  Хувьцаа эзэмшигч маань өөрөө ирээд саналаа тавих юм бол бүх юм нээлттэй. Нуугаад, хуваарилаад, идээд уугаад, устгаад байгаа юм байхгүй. Угаасаа устаж байгаа зүйл.  
П. Мөнхчулуун: Компанийн дүрэмд өөрчлөлт оруулна гээд байгаа нь хувьцаат компанийн  хууль дүрмэнд харшлахгүй биз? 
М. Отгонбаатар: Харшлахгүй ээ. Манайхаас бусад хувьцаат компаниуд ТУЗ-ийн гишүүдийн эрхийг ерөнхийдөө 2-3 жил  гэж болгосон байна лээ. 
С. Оюунчимэг: Компанийн тухай хуульд  “Компанийн дүрэмд өөрөөр заагаагүй бол төлөөлөн удирдах зөвлөлийн гишүүний бүрэн эрхийн хугацаа дараа жилийн хувьцаа эзэмшигчдийн ээлжит хурал хуралдах өдрөөр дуусгавар болох бөгөөд төлөөлөн удирдах зөвлөлийн гишүүнийг улируулан сонгож болно”. гэж заасан байгаа.  Тэгэхээр дүрмээр зааж өгч болохоор байна. 
М. Отгонбаатар: Тооллогын комиссын тооллого явагдаж байна. Одоо та бүхэн завсарлаад байж байна уу. 
М. Отгонбаатар тооллогын комисс тогтоол танилцуулав. Асуудал тус бүрээр хувьцаа эзэмшигчдийн өгсөн саналын хувийг танилцуулав. 
Асуудлуудыг хуралд оролцож байгаа саналын эрхтэй хувьцаа эзэмшигчдийн саналын дийлэнх олонхоор батлав. 
Хурлаас гарах тогтоолын төслүүдийг хурал даргалагч уншиж танилцуулав. 
Хурал 12 цаг 30 минутанд дуусав. 
ШИЙДВЭРЛЭСЭН НЬ: 
1. Компанийн жилийн үйл ажиллагааны болон санхүүгийн тайлан                                                                 
2. Кумулятив аргаар санал хураасан дүнг үндэслэн дараах нэр бүхий                    6 хүнийг Компанийн Төлөөлөн Удирдах Зөвлөлийн ердийн гишүүнээр 
	       1.  Ч.Амарбаатар
       2.  Д.Давгадорж
       3. Ж. Жаргалсайхан
       4. Г.Ганчимэг
       5. Д.Ганболд
       6. М.Ган-Эрдэнэ
               Кумулятив аргаар санал хураасан дүнг үндэслэн дараах нэр бүхий                         3 хүнийг Компанийн Төлөөлөн Удирдах Зөвлөлийн хараат бус гишүүнээр 
1. П.Мөнхчулуун
2. Г.Мөнхбилэг
3. М.Отгонбаатар                                                                                                       
3. Компанийн хувьцаа эзэмшигчдийн хурлын 2012 оны 04 дүгээр сарын                 30-ны өдрийн 02 тоот тогтоолын хавсралтаар баталсан “Монгол шилтгээн” ХК-ийн дүрмийн 11-ийн 22 дахь заалтыг “Төлөөлөн Удирдах Зөвлөлийн гишүүний бүрэн эрхийн хугацаа 3 жил байна”  гэж өөрчлөхийг  тус тус  хуралд оролцож байгаа саналын эрхтэй хувьцаа эзэмшигчдийн саналын дийлэнх олонхоор батлаж шийдвэрлэв.  






                    ХУРЛЫН ТЭМДЭГЛЭЛТЭЙ ТАНИЛЦСАН:
                    ХУРЛЫН ДАРГА                                                              Ч. АМАРБААТАР
                     ХУРЛЫН ТЭМДЭГЛЭЛ ХӨТӨЛСӨН:                            С. ОЮУНЧИМЭГ

